ફાંટાબાજ કુદરતની કારીગરીથી ધડથી જોડાયેલાં બાળકો જન્મે. ભલે તેમનાં શરીર જોડાયેલાં હોય, પણ લાગણીઓ તો નોખી હોયને. કંઈક આવી જ લાગણીઓની વાત કહેતું દિશા વાકાણી ઉર્ફે દયા ટપુ કે પાપા ગડાને લઈને એક સુપરહિટ ગુજરાતી નાટક પણ બનેલું. પરંતુ કૉન્જૉઇન્ડ ટ્વિન્સના લવ-ટ્રાયેન્ગલને હૉરરનો ટ્વિસ્ટ આપી દઈએ તો? આ વિચાર માટે પેલી થાઇલૅન્ડની ફિલ્મના સર્જકોને વિથ ડિસ્ટિન્ક્શન પાસ કરવા પડે, પરંતુ થાઈથી લઈને કોઈ પણ વાનગી ભારતમાં આવે એટલે એનું એવું વરવું ભારતીયકરણ થઈ જાય કે ખુદ ઓરિજિનલના સર્જકો પણ એને ઓળખી ન શકે એટલું જ નહીં, એક દિશામાં જતી આ વાર્તામાં છેલ્લી ૧૦ મિનિટમાં સારોએવો રોમાંચક ટ્વિસ્ટ આવે છે, જેનાથી આખી વાર્તા ર્શીષાસન કરતી હોય એમ અવળી થઈ જાય છે.દર્શકોની આંખે વસે એવો બીજો પ્લસ-પૉઇન્ટ છે કેરળના બૅકવૉટર્સનાં નયનરમ્ય લોકેશન્સ. આ અગાઉ ચારેકોર પાણી, નારિયેળી, લાંબી હોડીઓ અને હાઉસબોટોથી ભરચક આવાં લોકેશનોનો ભાગ્યે જ કોઈ હિન્દી ફિલ્મમાં ઉપયોગ થયો છે. લેકિન અફસોસ, પ્લસ પૉઇન્ટની નૌકા અહીં જ અટકી જાય છે.